Eparkiet Raška-Prizren
**Artemije Radosavljević**, opprinnelig **Marko Radosavljević** (født 15. januar 1935 i Lelić ved Valjevo i den serbiske del av kongedømmet Jugoslavia, død 21. november 2020 i Valjevo i Serbia) var biskop av det serbisk-ortodokse eparkiet Raška-Prizren. Han ble avsatt av sin kirkes synode i februar 2010 på grunn av misbruk av gaver i millionstørrelse.

Liv og virke
------------

### Bakgrunn

Artemije studerte etter andre verdenskrig teologi ved universitetet i Beograd. Etter eksamener der ble han den 20. november 1960 opptatt av arkimandritt Justin Popović som munk i klosteret Ćelije i nærheten av sitt fødested. Han fortsatte studiene i Beograd og fikk i 1964 doktorgrad i teologi.

Til 1968 arbeidet han som teologiprofessor ved det ortodokse Krka-seminaret i Kroatia. Så hadde han et studieopphold i Athen. Likesom sin mentor Popović var Artemije under sin kirkelige levnedsløp kraftig motstander av økumenikk, som han anså som en fare for den ortodokse tros renhet.

Etter sin hjemkomst ble han kalt til professor i seminaret i Prizren i landsdelen Kosovo. I 1978 trakk han seg i samforståelse med vladika Pavle av Raška og Prizren tilbake til det forlatte klosteret Crna Reka. Med tiden samlet noen yngre munker seg rundt ham der; enkelte av dem ble senere abbeder i forskjellige klostre i Kosovo. På denne tiden fungerte han også som utgiver av et kirkelig tidsskrift for Kosovo. Artemije ble i tretten år i Crna Reka, til han i 1991 ble valgt til biskop av eparkiet Raška-Prizren.

### Biskop

Som biskop stilte Artemije seg avvisende til Milošević-regimet, og fordømte serbiske sikkerhetskrefters voldshandlinger mot den albanske befolkning. Ikke desto mindre gikk han inn for at Serbia skulle beholde sin suverenitet over provinsen Kosovo. Han støttet også demokratiske ideer.

Etter at Kosovo ble okkupert av Nato-styrker ble biskop Artemije til en slags politisk anfører av den serbiske minoritet, ved at han forsøkte å forsvare deres interesser overfor KFOR. Han tok stadig vekk opp med dem at okkupasjonsstyrkene ikke evnet å beskytte serberne mot albanske voldsmenn. Direkte kontakter med albanske politikere unnvek biskop Artemije.

Teologisk og åndelig stod biskop Artemije i Nikolaj Velimirović' tradisjon.

### Avsettelse og degradering

På grunn av misbruk av pengegaver og som følge av en maktkamp ble han etter omfangsrike undersøkelser avsatt av Den hellige synode, den serbiske kirkeregjering, i februar 2010. Han etterfølger ble Atanasij Jevtić. 

I november 2010 tilbakeførte Den hellige synode ham til munkestanden. Den tidligere biskop og hans tilhengere anerkjente verken avsettelse eller degradering, og gjorde motstand. Det kom til slagsmål i klostert Gračanica mellom munker som var for enten Artemije eller hans etterfølger. Artemije og hans tilhengere tok kontroll med klosteret, men måtte fjernes av politiet og av KFOR.

Artemije døde 21. november 2020 i Valjevo som følge av COVID-19.

Verker
------

* *Novi Zlatoust Sveti Vladika Nikolaj. 1880–1956.* Prizren 1992, OCLC 977885823 *(Biografi om N. Velimirović’)*.
* *Sa Hristom kroz život: Zbornik radova* (= Edicija Sledujući svetim ocima; 1). Eparkiet Raszien-Prizren, Gračanica 2005. ISBN 86-82323-16-8

Referanser
----------

1. 1 2   «Preminuo raščinjeni vladika Artemije», utgitt 21. november 2020, «Prema navodima medija, on je preminuo danaas od posledica koronvariusa u bolnici u Valjevu.»[Hentet fra Wikidata]
2. 1 2 3 4  Buchenau, Klaus (2011). «Orthodox Values and Modern Necessities: Serbian Orthodox Clergy and Laypeople on Democracy, Human Rights, Transition, and Globalization». I Listhaug, Ola; Ramet, Sabrina P. *Civic and Uncivic Values: Serbia in the Post-Milošević Era*. Central European University Press. s. 119–120. ISBN 9789639776982.
3. ↑   .  Manglende eller tom `|tittel=` (hjelp)  
*Bischof Artemije suspendiert.* I: Frankfurter Allgemeine Zeitung, 14. februar 2010.
4. ↑   .  Manglende eller tom `|tittel=` (hjelp)  
 .  Manglende eller tom `|tittel=` (hjelp)
5. ↑   .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |